**KÖZMŰVELŐDÉSI MEGÁLLAPODÁS**

amely létrejött egyrészről **Szombathely Megyei Jogú Város Önkormányzata** (9700 Szombathely, Kossuth L. u. 1-3.; képviseli: Dr. Nemény András polgármester) mint támogatást nyújtó (a továbbiakban: Támogató),

másrészről a **Gyöngyöshermán-Szentkirályi Polgári Kör** (9700 Szombathely, Győzelem u. 1., adószám: 18886951-1-18; képviseli: Hegedüs Éva elnök) mint feladatellátó (a továbbiakban: Feladatellátó)

együttesen **Felek** között alulírott napon és helyen az alábbi feltételekkel:

**I.**

**Előzmények**

1. Szombathely Megyei Jogú Város Önkormányzata azzal a céllal kötötte meg a 61.408-4/2017. iktatószámú, 2017. május 1. napjától 2021. december 31. napjáig szóló feladat-ellátási megállapodást a Gyöngyöshermán-Szentkirályi Polgári Körrel, hogy a Szombathely, Győzelem u. 1. sz. alatti ingatlanon elhelyezkedő műemlék épületet a településrész sajátosságainak megfelelő programmal töltse meg, évente legalább két alkalommal kulturális rendezvényt szervezzen a településrész adottságaihoz, értékeihez és szükségleteihez igazodóan, biztosítva egyúttal a lakosság részvételének egyenlő lehetőségét. Ezen túlmenően az ingatlanhoz tartozó kertet, sportpályát, valamint a köztéri szobor körüli parkot gondozza. Fent jelzett időtartamra a feladatok ellátására az Önkormányzat az éves költségvetési rendeletében 3 millió forint összegű támogatást biztosít az egyesület részére.
2. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) módosítása, továbbá Szombathely Megyei Jogú Város Önkormányzata Közgyűlésének a helyi közművelődési feladatok ellátásáról szóló 5/2020. (III.5.) önkormányzati rendelete (a továbbiakban: Rendelet), valamint a Közgyűlés 50/2020. (II.27.) Kgy. számú határozata alapján Felek úgy határoznak, hogy a Feladatellátó által végzett közművelődési tevékenységet a továbbiakban közművelődési megállapodás (a továbbiakban: Megállapodás) formájában látja el.
3. A Megállapodás célja a településrészen tradícióvá vált programok további fenntartása, az ott élők művelődési igényeinek figyelembevétel kialakított közművelődési tevékenység megszervezése, illetve ezeknek a közművelődési alapszolgáltatásokba történő bevonása a közösségi részvétel fejlesztése, továbbá Szombathely város közművelődési sokszínűségének érdekében.

**II.**

**Feladatellátó jogosultsága és kötelezettsége**

1. Feladatellátó kötelezettséget vállal arra, hogy a Támogató által biztosított Szombathely, Győzelem u. 1. sz. alatti közösségi színtérben ellátja a Megállapodás IV/1. pontjában meghatározott időtartamban az általa vállalt alábbi közművelődési alapszolgáltatásokat:
2. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
3. a közösségi és társadalmi részvétel fejlesztése,
4. a hagyományos közösségi kulturális értékek átörökítése feltételeinek biztosítása.

továbbá a közösségi színtérként szolgáló műemlék épület és az ahhoz tartozó, rendezvényeknek is helyet adó kert, sportpálya és park gondozása annak érdekében, hogy a közművelődési alapszolgáltatás helyszínéül szolgáló közösségi színtér megfeleljen a kulturált közösségi időtöltés feltételeinek.

1. A Támogató által a Feladatellátó részére a Megállapodás II/1. pontjában biztosított közösségi színtér (9700 Szombathely, Győzelem u. 1.) a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet (a továbbiakban: EMMI rendelet) 4.§-a által meghatározott alábbi tárgyi feltételeknek megfelel:
2. legalább egy, legalább 25 fő befogadására, közösségi események, rendezvények, tanácsokozások, képzések megtartására egyaránt alkalmas többfunkciós helyiség,
3. az a) pontban meghatározott helyiség méretének és funkciójának megfelelő számú asztal és szék,
4. polcrendszer, amely lehetővé teszi dokumentumok (könyvek, folyóiratok, szórólapok stb.) elhelyezését,
5. legalább 1 db bemutatók, előadások megtartására alkalmas prezentációs eszköz,
6. legalább 1 db számítógép, illetve korlátozás- és térítésmentesen igénybe vehető internet kapcsolat.
7. Feladatellátó kijelenti, hogy a Törvény 78/H. § (3) bekezdésében foglalt személyi, továbbá az általa ellátandó alapszolgáltatásokra vonatkozóan az EMMI rendeletben meghatározott tárgyi feltételeknek megfelel.
8. Feladatellátó vállalja, hogy a településrészi sajátosságok figyelembevételével, a tőle elvárható legmagasabb szakmai színvonalon látja el az általa vállalt alapszolgáltatások körébe tartozó tevékenységeket, ugyanakkor kötelezettséget vállal arra vonatkozóan, hogy a lakosság egyenlő részvételének lehetőségét is biztosítja.
9. Feladatellátó kötelezi magát arra, hogy a Támogató honlapján megtalálható SzombathelyPont rendezvénynaptárba - az AGORA Szombathelyi Kulturális Központ által kijelölt személlyel egyeztetve - feltölti a programjait, ezen tájékoztatással is biztosítva a lakosság egyenlő hozzáférését.

Feladatellátó egyúttal vállalja, hogy az aktuális rendezvényeiről, programjairól az Egészségügyi, Kulturális és Köznevelési Irodát meghívó vagy e-mail formájában értesíti.

1. Feladatellátó kötelezettséget vállal arra, hogy a tevékenységével, rendezvényeivel összefüggésben megvalósuló nyomdatermékein Támogatót szerepelteti, nyilatkozataiban és megnyilvánulásai során megemlíti.
2. Feladatellátó kötelezettséget vállal arra, hogy a közösségi színtérben folyó közművelődési tevékenységhez az EMMI rendelet követelménye szerinti végzettségű szakembert biztosít.
3. Feladatellátó egyúttal jogosult arra, hogy a Megállapodásban rögzített alapszolgáltatások ellátásán túl a Törvény és a Rendelet céljaival egyező közművelődési igényekre szolgáltatásokat kínáljon, továbbá önkormányzati vagy egyéb támogatással, infrastrukturális, illetve közművelődési tevékenységét elősegítő pályázatokon is részt vegyen.
4. Jelen Megállapodás nem zárja ki azt, hogy Feladatellátó további támogatásért forduljon a Támogatóhoz.
5. Feladatellátó jogosult arra, hogy a Megállapodás időtartama alatt végzett tevékenységeit a Támogatóval való egyeztetés nélkül folytassa, illetve olyan új tevékenységet, szolgáltatást, vállalkozást végezzen, amelyek nem veszélyeztetik a Törvényben és a Rendeletben megfogalmazott feladatokat.
6. Feladatellátó az általa használt ingatlanon köteles megjeleníteni a „Zarkaházi Közösségi Színtér” elnevezést, továbbá az EMMI rendelet 12.§ (1)-(3) bekezdésében foglalt követelményeket betartani.

**III.**

**Támogató jogosultsága és kötelezettsége**

1. Támogató vállalja, hogy a Szombathely, Győzelem u. 1. sz. alatti műemlék ingatlant (11967/2 hrsz. ún. Zarkaházi kastély) közösségi színtér céljára ÁFA-fizetési kötelezettség mellett ingyenes használatba adja Feladatellátó részére (a Megállapodás megkötésekor 2025. augusztus 31. napjáig) a 325/2015. (IX.16.) Kgy. számú határozattal elfogadott használatba adási megállapodás szerint.
2. Támogató vállalja, hogy a Megállapodás II/1. pontjában vállalt feladatok ellátásáért a IV/1. pontban meghatározott időpontban 4.000.000,- Ft, azaz négymillió forint összegű évenkénti támogatásban részesíti a Feladatellátót.
3. Támogató jogosult arra, hogy a Megállapodásban rögzített feladat-ellátást, valamint a támogatási összeg felhasználását teljeskörűen ellenőrizze, helyszíni bejárást végezzen. Ennek érdekében a Feladatellátó köteles együttműködést tanúsítani, illetve olyan nyilvántartást vezetni, és a Támogató rendelkezésére bocsátani, amelyből az adatok naprakészen megállapíthatóak.

**IV.**

**Az eljárásra vonatkozó szabályok**

1. Jelen Megállapodást a Felek határozott időtartamra 2021. január 1. napjától 2025. december 31. napjáig kötik, így a Megállapodás aláírását követően 2020. december 31. napjával a 2017. június 19. napján kötött 61.408-4/2017. sz. Feladat-ellátási megállapodás érvényét veszti.
2. Feladatellátó vállalja, hogy az általa nyújtott közművelődési alapszolgáltatás megszervezéséhez 2021. évtől éves szolgáltatási tervet készít az EMMI rendelet 3.§-a szerinti tartalommal, és azt az Egészségügyi, Kulturális és Köznevelési Iroda részére tárgyév január 31. napjáig benyújtja. A szolgáltatási tervet a Közgyűlés a soron következő ülésén tárgyalja.
3. Támogató a III/2. pontban meghatározott összeget az önkormányzat költségvetésének elfogadását követő 30 napon belül utalja a Feladatellátó által megadott 72100251-10022362 számlaszámra.
4. Feladatellátó tudomásul veszi, hogy a Megállapodásban rögzített összeget kizárólag a Megállapodásban megjelölt feladatok ellátására használhatja fel.
5. Feladatellátó tudomásul veszi, hogy a tárgyévet követő január 31. napjáig köteles a Megállapodásban vállalt közművelődési alapszolgáltatásról részletes szakmai és pénzügyi beszámolót benyújtani 1 példányban az Egészségügyi, Kulturális és Köznevelési Iroda részére. A szakmai beszámolót képezi a tevékenység ismertetése, illetve a sajtómegjelenések és a rendezvényekről készült fotók. Amennyiben Feladatellátó kiadványt (könyv, leporelló, meghívó stb.) jelentetett meg a tárgyév folyamán, annak egy példányát szintén köteles a szakmai beszámolóhoz mellékelni.

A tételes pénzügyi elszámolás részét képezi a számlaösszesítő, a teljesítésigazolással és záradékkal (amely a Megállapodás iktatószáma, valamint a „közművelődési megállapodás” elnevezésének együttes szerepeltetése) ellátott és hitelesített számlamásolatok, a kifizetést igazoló pénztárbizonylat, illetve utalás esetén a bankszámlakivonat másolata.

1. Amennyiben Feladatellátó a támogatási összeget nem teljes egészében használja fel, úgy a fel nem használt összeget az elszámolás benyújtásával egyidejűleg, de legkésőbb tárgyév január 31. napjáig köteles visszafizetni a Támogató részére.
2. Feladatellátó tudomásul veszi, hogy szerződésszegés esetén a támogatás teljes összegét a Ptk. szerinti késedelmi kamattal együtt köteles az erre történő felszólítástól számított 8 napon belül visszafizetni.
3. Felek megállapodnak abban, hogy a Megállapodást 2 hónapos felmondási idővel bármelyik fél jogosult felmondani a másik félhez intézett írásbeli nyilatkozatával.
4. Felek rögzítik, hogy a kormányzati funkciók, állami szakfeladatok és szakágazatok osztályozási rendjéről szóló 68/2013. (XII.29.) NGM rendelet 4.§ (2) bekezdésében foglaltaknak eleget téve a Feladatellátó által igényelt támogatás céljának kormányzati funkciójaként a „082091 Közművelődés-közösségi és társadalmi részvétel fejlesztése” funkciót jelölik meg.
5. Jelen megállapodásban nem szabályozott kérdésekben a Ptk. és az önkormányzati forrásátadásról szóló 47/2013. (XII.) önkormányzati rendelet rendelkezései az irányadóak.

Felek a Megállapodást, mint akaratukkal mindenben megegyezőt elolvasás után jóváhagyólag aláírták.

Szombathely, 2020. október „ ”

**/: Dr. Nemény András :/ /: Hegedüs Éva :/**

**Szombathely Megyei Jogú Város a Gyöngyöshermán-Szentkirályi**

**polgármestere Polgári Kör elnöke**

**Záradék:**

**Jelen Közművelődési megállapodást Szombathely Megyei Jogú Város Közgyűlése a …………/2020. (IX.24.) Kgy. sz. határozatával hagyta jóvá.**